
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
6 ΙΟΥΛΙΟΥ 1988 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

472 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση Παραλία Κοινότητας Δροσιάς Ν. Εύβοιας ... 1 

Αναγκαστική απαλλοτρίωση για μερική διάνοιξη της επαρχιακής 
οδού Εσωβάλτων - Σταυροδρομιού - Λιποχωρίου (περιοχή αγρο¬ 
κτήματος Εσωβάλτων) έκτασης 3700,00 μ2. ν . .. 2 

ΠΟΛΕΟΔΟΜΙΑ / 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρίσκεται στην 
συμβολή των οδών Τσιμισκή 25 και Κομνηνών 18, της Θεσσα¬ 
λονίκης και καθορισμός ειδικών όρων προστασίας και περιορι¬ 


σμών δόμησης. 3 

Χαρακτηρισμός ως διατηρητέων των κτιρίων που βρίσκονται στην 
οδό Φιλ. Δραγούμη 2 και Φιλ. Δραγούμη 4 της Θεσσαλονίκης 
και καθορισμός ειδικών όρων προστασίας και περιορισμών δόμη¬ 
σης. 4 

Τροποποίηση του ρυμοτομικού σχεδίου Ηλιούπολης στο Ο.Τ. 314 
με χαρακτηρισμό χώρου ανέγερσης Νηπιαγωγείου, καθορισμός 
όρων δόμησης. 5 

ΑΝΑΚΟΙΝΩΣΕΙΣ 


Ανακοίνωση γενομένης παρακατάθεσης αποζημίωσης λόγω ρυμο¬ 
τομίας και προσκύρωσης ακινήτοιυ δια της υπ’ αριθ. 31/1577 
πράξεως τακτοποιήσεως και αναλογισμού αποζημιώσεως του 


Πολεοδομικού Γραφείου Βέροιας... 6 

Καθορισμός ποσού αποζημίωσης λόγω ρυμοτομίας της περιοχής 
Σεπολίων Αθηνών .I. 7 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. Φ121/10285 (1) 


Καθορισμός των ορίων του αιγιαλού και δημιουργία ζώνης παραλίας 
στη θέση Παραλία Κοινότητας Δροσιάς Ν. Εύβοιας. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάξεις των άρθρων 1 μέχρι και 7 του ΑΝ 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: α) του άρθρου 13 του Ν. 1078/1980 και β) του 
άρθρου 23 του Ν. 1337/1983. 

2. Τις διατάξεις της παραγράφου 9 του άρθρου 1 του Κεφαλαίου Β' 
της 0.208/181/26.4.1982 (ΦΕΚ 214/26.4.1982 τεύχος Β’) κοι¬ 
νής απόφασης των Υπουργών Προεδρίας Κυβερνήσεως και Οικονομι¬ 
κών «Αναμόρφωση Συλλογικών Οργάνων Γνωμοδοτικής και Αποφασι¬ 


στικής αρμοδιότητας του Υπουργείου Οικονομικών». 

3. Την από 3.3.88 έκθεση της «Επιτροπής καθορισμού των ορίων 
του αιγιαλού και παραλίας και θέσεων αμμοληψίας», που καθόρισε τα 
όρια του αιγιαλού και της παραλίας στην περιοχή Παραλία Κοινότητας 
Δροσιάς και το από Ιανουάριο 1987 με κλίμακα 1:500 τοπογραφικό 
διάγραμμα του Ελευθερίου Παρσάνου μηχανικού, που θεωρήθηκε την 
29.5.1987 από τη Δ.Τ.Υ. της Νομαρχίας Εύβοιας και συνοδεύει την 
έκθεση της προαναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο αρ. 544.5/34/21.1.88 έγγραφό του. 

5. Τις διατάξεις του άρθρου 1 της παραγράφου 1 του Ν. 3200/ 
•1955 (ΦΕΚ 97/Α/1955) «περί διοικητικής αποκεντρώσεως» σε συν¬ 
δυασμό με τις διατάξεις του από 28.6.1955 Β.Δ/τος «περί εξαιρέσεως 
από της κατά το άρθρο 1 παράγραφος 1 του Ν. 3200/1955 (ΦΕΚ 97/ 
Α/1955) «περί διοικητικής αποκεντρώσεως» σε συνδυασμό με τις δια¬ 
τάξεις του από 28.6.1955 Β.Δ/τος «περί εξαιρέσεως από της κατά το 
άρθρο 1 παράγραφος 1 του Ν. 3200/1955 αρμοδιότητος των Νομαρ¬ 
χών, αντικειμένων τινών αρμοδιότητος του Υπουργού Οικονομικών», 
του Β.Δ. 704/1970 και του άρθρου 1, παράγραφος 5 του Π.Δ. 71/ 
25.2.1984, σχετικά με τη μεταβίβαση αρμοδιοτήτων του Υπουργού 
Οικονομικών στους Νομάρχες και στις περιφερειακές Αρχές διανομαρ- 
χιακού επιπέδου, αποφασίζουμε: 

Επικυρώνουμε την από 3.3.1988 έκθεση της Επιτροπής καθορι¬ 
σμού των ορίων του αιγιαλού και παραλίας και θέσεων αμμοληψίας, κα¬ 
θώς και το από Ιανουάριο 1987 τοπογραφικό διάγραμμα, που την συ¬ 
νοδεύει, το οποίο συντάχθηκε από τον Ελευθέριό Παρσάνο μηχανικό, με 
κλίμακα 1:500 και θεωρήθηκε την 29.5.1987 από τη Δ.Τ.Υ. της Νο¬ 
μαρχίας Εύβοιας, επί του οποίου η πιο πάνω Επιτροπή, με κόκκινη 
γραμμή καθόρισε τα όρια του αιγιαλού, στη θέση Παραλία Κοινότητας 
Δροσιάς και με κίτρινη γραμμή τα όρια της παραλίας στην ίδια θέση, 

2. Η παρούσα απόφαση μαζί με την έκθεση και το διάγραμμα, που 
προαναφέραμε, να δημοσιευθούν στην Εφημερίδα της Κυβερνήσεως, 
σύμφωνα με τις διατάξεις του άρθρου 13 του Ν. 1078/1983. 

Χαλκίδα, 6 Ιουνίου 1988 
Ο Νομάρχης 

ΝΙΚΟΣ ΜΙΧΑΛΟΠΟΥΛΟΣ 


ΕΚΘΕΣΗ 

Επιτροπής καθορισμού ορίων αιγιαλού παραλίας και θέσεων αμμολη- 

ψίας. 

Για τον καθορισμό το πρώτον ή επανακαθορισμό των ορίων του αι- 
γιαλού στη θέση Παραλία Κοινότητας Δροσιάς. 

Στη Χαλκίδα σήμερα 3.3.88 οι υπογραφόμενοι: 

1) Χρυσούλα Θανασούλα αναπλ. Οικον. Έφορος Χαλκίδας σαν Πρό¬ 
εδρος, 

2) Νικόλαος Κασιώνης ΠΕ1/Α αναπλ. Δ/ντής Τεχν, Υπηρεσιών Ν. 
Εύβοιας σαν μέλος. 













4988 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


3) Χρηστός Καρβούνης αναπλ. Λιμενάρχης Χαλκίδας σ<χν μέλος που 
αποτελούμε την «Επιτροπή καθορισμού ορίων αιγιαλού και παραλίας 
και θέσεων αμμοληψίας», η σύνθεση της οποίας έχει καθορισθεί με την 
Ο. 208/181/26.4.82 κοινή απόφαση Υπουργών Προεδρίας της Κυ¬ 
βέρνησης και Οικονομικών και την απόφαση του Νομάρχη Εύβοιας, 
που συγκλήθηκε με την αριθ. 15122/24.9.87 πρόσκληση του Προέ¬ 
δρου της, μεταβήκαμε επί τόπου στην περιοχή πυ προαναφέραμε την 
8.10.87 αφού λάβαμε υπόψη: 

1) Την από 18.5.87 αίτηση του Χαράλαμπου Ποταμιάνου δια της 
οποίας ζητείται ο καθορισμός των ορίων αιγιαλού στην παραπάνω πε- 

Ρ ι °χή· 

2) Το από Ιανουάριο 1987 με κλίμακα 1:500 τοπογραφικό διά¬ 
γραμμα του Μηχανικού Ελευθέριου Παρσάνου σε (1) μία πινακίδα που 
ελέχθηκε για την ακρίβεια της αποτύπωσης την 29.5.87 και θεωρή¬ 
θηκε από τη Δ/νση Τ.Υ. της Νομαρχίας Εύβοιας την 29.5.87 όπως 
ορίζει το άρθρ. 20 του Ν. 719/77. 

3) Τις διατάξεις του Α.Ν. 2344/40 όπως αυτός τροποποιήθηκε κα¬ 
θώς και τη σχετική Δικαστηριακή και Διοικητική Νομολογία. 

4) Την από επιτόπιο μετάβαση σχηματίσθείσα αντίληψη για το πλά¬ 
τος της βρεχομένης ζώνης της ξηράς και άλλα συναφή στοιχεία δηλ: 

α) Περιγραφή της μορφολογίας της περιοχής (βραχώδης, πεδινή, πε¬ 
ρίπου κλίση εδάφους, καταπτώσεις, βλάστήση, προσχωσιγενές έδαφος, 
ενδείξεις μεταβολής του αιγιαλού, ύπαρξη ή μη άλλου αιγιαλού κ.λ.π.). 

β) Κατάσταση της ακτής (διαβρώσεις, προσχώσεις, εκτελεσθέντα 
έργα κ.λ.π.). 

γ) Κατάσταση θαλάσσιου χώρου (βάθη, ξέρες, ύφαλοι, ανάπτυγμα 
πελάγους.) 


δ) Παλίρροιες και θαλάσσια ρεύματα. 

ε) Επικρατούσες καιρικές συνθήκες (διεύθυνση, ένταση και συχνό¬ 
τητα πνεόντων ανέμων, ύψος χώματος κ.λ.π. 

5) Λοιπά στοιχεία που έλαβε υπόψη η Επιτροπή, όπως παλιά δια¬ 
γράμματα, μαρτυρικές καταθέσεις, τίτλος ιδιοκτησίας, έγγραφα 
Γ.Ε.Ν., προηγούμενοι καθορισμοί σε γειτονική περιοχή κ.λ.π. καθώς 
και 

6) Το γεγονός ότι δεν εξυπηρετούνται οι σκοποί της παρ. I του άρθρου 
7 του ΑΝ 2344/40. 

7) Το αριθμ. 544.5/34/21.1.88 έγγραφο του ΓΕΝ, αποφασίζει: 

1) Καθορίζει επί του παραπάνω τοπογραφικού διαγράμματος: ; 

α) Την 'οριογραμμή του αιγιαλού με κόκκινη συνεχή πολυγωνική 
γραμμή 1, 2, 2α, 3, 4, 5, 6, 7, 8, 9 της οποίας οι κορυφές εξασφαλίζο¬ 
νται από το Κρατικό δίκτυο. 

β) Την οριογραμή της παραλίας με συνεχή κίτρινη πολυγωνική 
γραμμή 1', 2', 2α\ 3', 4’, 5', 6', 7’, 8', 9' σε απόσταση 15μ από αυ|ιήν 
του αιγιαλού γιατί δεν εξυπηρετούνται οι σκοποί του άρθρ. 7 § 1 ,του 
Α.Ν. 2344/40. Οι κορυφές της εξασφαλίζονται από το Κρατικό δίκτυο. 

2) Αποφαίνεται ότι δεν υπάρχει παλαιός αιγιαλός. 

3) Δεν υπάρχουν τα κτίσματα που να βρίσκονται στη ζώνη της παρα¬ 
λίας. 

Η Επιτροπή 
ΧΡΥΣΗ ΘΑΝΑΣΟΥΛΑ 
Ν. ΚΑΣΙΩΝΗΣ 
X. ΚΑΡΒΟΥΝΗΣ 

Αριθ. 5235 (2) 

Αναγκαστική απαλλοτρίωση για μερική διάνοιξη της επαρχιακής οδού 

Εσωβάλτων - Σταυροδρομιού - Λιποχωρίου (περιοχή αγροκτήματος 

Εσωβάλτων) έκτασης 3700,00 μ2. 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1. Τις διατάξεις του Ν. 3200/55 «περί διοικητικής αποκεντρώ- 
σεως» όπως συμπληρώθηκε από το Π.Δ. 532/70 και το Β.Δ. 704/70. 

2. Τις διατάξεις του Ν.Δ. 797/71 «περί αναγκαστικής απαλλοτρίω¬ 
σης». 

3. Το γεγονός ότι εκτελέσθηκε ήδη το έργο με συνέπεια να εκκρεμοϋν 
νόμιμες απαιτήσεις των θιγομένων παρόδιων. 

4. Τις διατάξεις του Ν. 653/77. 

5. Το Π.Δ. 929/79, αποφασίζουμε: 

Κηρύσσουμε αναγκαστικά απαλλοτριωτέα έκταση για δημόσια ωφέ¬ 
λεια δηλ. για μερική διάνοιξη της επαρχ. οδού Εσωβάλτων - Σταυρο¬ 
δρομιού όπως αυτή φαίνεται στο συνημμένο κτηματολογικό διάγραμμα 
κλίμακας 1:1000 που συντάχθηκε από τον Αγρ. Τοπογράφο Μηχανικό 
Τσακιρόπουλο Θωμά και θεωρήθηκε από την ΔΤΤΝ Πέλλας. 

Στην απαλλοτριούμενη έκταση προβάλλουν δικαίωμα κυριότητας 
σύμφωνα με το συνημμένο κτηματολογικό πίνακα οι: 

1. Βελήνου ή Πασχάλη Τσιόπτση κάτοικος Εσωβάλτων. 

2. θεοδώρα χήρα Στεργίου Αναγνώστου κάτοικος Εσωβάλτων. 

3. Κληρονόμοι Γιόγιου Δημητρίου του Γεωργίου κάτοικος Εσωβάλ¬ 
των 

- 4. Κληρονόμοι Κρυουσή Χρήστου του Σταύρου κάτοικοι Εσωβάλ¬ 
των. 

5. Κληρονόμοι Δέλιου Γεωργίου του Κυριάκου κάτοικοι Εσωβάλ¬ 
των. 

Η απαλλοτρίωση κηρύσσεται υπέρ του Δημοσίου και η δαπάνη απαλ¬ 
λοτρίωσης θα βαρύνει το Νομαρχιακό Ταμείο Ν. Πέλλας (ΣΑΝΤ 88/ 
29). 

Η απόφαση αυτή να δημοσιευθεί στην Εφημερίδα της Κυβερνή- 
σεως. \ 

Έδεσσα, 10 Ιουνίου 1988 

Ο Νομάρχης 
ΝΙΚΟΣ ΜΑΚΡΑΚΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 1340 (3) 

Χαρακτηρισμός ως διατηρητέου του κτιρίου που βρίσκεται στην συμ¬ 
βολή των οδών Τσιμισκή 25'και Κομνηνών 18, της Θεσσαλονίκης 

και καθορισμός ειδικών όρων προστασίας και περιορισμών δόμησης. 

Ο ΥΠΟΥΡΓΟΣ ΒΟΡΕΙΟΥ ΕΛΛΑΔΟΣ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός Κανονι¬ 
σμός» (ΦΕΚ 210 Α') και ειδικότερα των άρθρων 3 και 4 αυτού, με την 
τροποποίηση. 

2. Τις διατάξεις του Π.Δ./τος 437/85 «Καθορισμός και ανακατα- 
τομή των αρμοδιοτήτων των Υπουργείων (ΦΕΚ 157 Α’). 

3. Τις διατάξεις του Π.Δ./τος 353/85 «Μεταβίβαση αρμοδιοτήτων 
στην Δ/νση Οικισμού Θεσσαλονίκης και στην Νομαρχία Θεσσαλονίκης 
(ΦΕΚ 128 Α ). 

4. Την 75724/1151/83, κοινή απόφαση των Υπουργών Προε¬ 
δρίας της Κυβέρνησης και Χωροταξίας, Οικισμού και Περιβάλλοντος 
(ΦΕΚ 767 Β’), όπως τροποποιήθηκε με την 28112/356/85, όμοια 
απόφαση (ΦΕΚ 205 Β'). 

5. Τις διατάξεις του Π.Δ./τος 358/86 «Καθορισμός αρμοδιοτήτων 
Υπουργείου Β. Ελλάδας (ΦΕΚ 158 Α’). 

6. Την 31252/1530/87, κοινή απόφαση των Υπουργών Προε¬ 
δρίας της Κυβέρνησης, Εσωτερικών και Περιβάλλοντος, Χωροταξίας 


και Δημ. Έργων (ΦΕΚ 482 Δ/29.5.87). 

7. Την από 6.11.87 αιτιολογημένη έκθεση της Δ/νση Οικισμού 
Θεσσαλονίκης σχετικά με το χαρακτηρισμό του κτιρίου που βρίσκεται 
στην συμβολή των οδών Τσιμισκή 25 και Κομνηνών 18, ως διατηρη¬ 
τέου. 

8. Την γνωμοδότηση της 34ης/26.11.87 συνεδρίασης της ΕΠΑΕ 
της Δ/νσης Οικισμού Θεσσαλονίκης. 

9. Την εκπρόθεσμη ένσταση (αρ. πρώτ. 1340/24.3.88) του Μετο¬ 
χικού Ταμείου Στρατού και την εξέταση της από την υπηρεσία μας, 
αποφασίζουμε: 

1. Χαρακτηρίζουμε ως διατηρητέο το κτίριο που βρίσκεται στην συμ¬ 
βολή των οδών Τσιμισκή 25 και Κομνηνών 18 του ρυμοτομικού σχε¬ 
δίου Θεσσαλονίκης, όπως φαίνεται σημειωμένο με διαγράμμιση στο 
σχετικό πρωτότυπο διάγραμμα σε κλίμακα 1:500, που θεωρήθηκε από 
την Προισταμένη της Δ/νσης Οικισμού Θεσσαλονίκης και που συνο¬ 
πτικό του αντίτυπο δημοσιεύεται με την απόφαση αυτή επειδή πρόκειται 
για κτίριο της πυρίκαυστης ζώνης της Θεσσαλονίκης που βρίσκεται σε 
περίοπτη θέση, ιδιαίτερα σημαντική στα πλαίσια της διατήρησης της 
ιστορικής φυσιογνωμίας της αρχιτεκτονικής της πόλης που μαζί με τα 
υπόλοιπα κτίσματα που βρίσκονται στην περιοχή αποτελούν σε σύνολο 
μια αξιόλογη αρχιτεκτονική ενότητα. Βρίσκεται δε σε πορεία υψηλής πε¬ 
ριβαλλοντικής αξίας. Όσον αφορά την οργάνωση των όψεων του κτι¬ 
ρίου βασίζεται στην γνωστή διάταξη βάση-κορμός-επίσκεψη, απλά τε¬ 
τράγωνα, εξογκωμένα διακοσμητικά στοιχεία υπάρχουν μεταξύ των 
ανοιγμάτων των δύο ορόφων. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση αλλοίωση ή καταστροφή τόσο των επιμέρους αρχιτεκτονικών 
ή διακοσμητικών στοιχείων του όσο και του ίδιου του κτιρίου. 

3. Επιτρέπεται η επισκευή και ο εκσυγχρονισμός των εγκαταστά¬ 
σεων, η στατική ενίσχυση, η εσωτερική διαρρύθμιση και κάθε επέμβαση 
για λόγους στατικούς ή λειτουργικούς του χαρακτηριζόμενου ως διατη¬ 
ρητέου κτιρίου, εφόσον δεν αλλοιώνεται ο γενικός αρχιτεκτονικός χαρα¬ 
κτήρας και οι βασικές αρχές της σύνθεσης του κτιρίου. 

4. Όποιαδήποτε οικοδομική εργασία στο εξωτερικό ή εσωτερικό του 
διατηρητέου κτιρίου ή στον ακάλυπτο χώρο του οικοπέδου όπως και η 
τοποθέτηση επιγραφής εγκρίνεται από την Επιτροπή πολεοδομικού και 
Αρχιτεκτονικού Ελέγχου (ΕΠΑΕ). 

5. Δεν επιτρέπεται η τοποθέτηση φωτεινών επιγραφών ή διαφημιστι¬ 
κών πινακίδων στην πρόσοψη, στους εξώστες ή στο δώμα του κτιρίου. 

Στην πρόσοψη του κτιρίου επιτρέπεται η τοποθέτηση επιγραφών πε- 
ριορισμέων διαστάσεων που· πληροφορούν για τυχόν χρήση των χώρων 
του κτιρίου. 

6. Η στερέωση των επιγραφών στην πρόσοψη του κτιρίου επιβάλλε¬ 
ται να γίνεται κατά τρόπο που να μην επιφέρει μόνιμη βλάβη σ’ αυτήν ή 
οιλλοίωση ή καταστροφή των αρχιτεκτονικών της στοιχείων. 

7. Σε περίπτωση τοποθέτησης στο κτίριο περισσότερων από μία επι¬ 
γραφών ή προσθήκης επιγραφής, εξετάζεται η συνολική τοποθέτηση και 
σύνθεσή τους στο κτίριο. Η ΕΠΑΕ μπορεί να επιβάλει τροποποιήσεις 
στις ήδη υπάρχουσες επιγραφές με σκοπό την επίτευξη του αρτιότερου 
αισθητικού αποτελέσματος. 

8. Μέσα σε έξι (6) μήνες από την δημοσίευση της απόφασης αυτής 
επιβάλλεται στους ιδιοκτήτες η υποβολή στην ΕΠΑΕ έγχρωμων φωτο¬ 
γραφιών της πρόσοψης του κτιρίου προκειμένου να ελεγχθεί η εναρμό¬ 
νιση τών επιγραφών στην μορφολογία του. 

Εάν από τον έλεγχο αυτό προκύψει η μη εναρμόνιση της επιγραφής 
με την μορφολογία του κτιρίου, οι ενδιαφερόμενοι είναι υποχρεωμένοι 
μέσα σε έξι (6) μήνες από την κοινοποίηση της σχετικής γνωμοδότησης 
της ΕΠΑΕ να την αφαιρέσουν άλλως εφαρμόζονται οι διατάξεις περί αυ¬ 
θαιρέτων. 

Σε περίπτωση μη έγκαιρης υποβολής των παραπάνω φωτογραφιών 
οι τυχόν υπάρχουσες επιγραφές θεωρούνται αυθαίρετες και ύπόκεινται 
στις διατάξεις περί αυθαιρέτων. 

9. Η ισχύς της απόφασης αυτής αρχίζει από την δημοσίευσή της στην 
Εφημερίδα της Κυβέρνησης. 

Θεσσαλονίκη, 7 Ιουνίου 1988 

Ο ΥΠΟΥΡΓΟΣ 

ΣΤΥΛΙΑΝΟΣ-ΑΓΓΕΛΟΣ ΠΑΠΑΘΕΜΕΛΗΣ 



ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 



Χοι 3 Υ*ν«ι.Η *θ3νιζνβ ?ονο 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 2160 (4) 

Χαρακτηρισμός ως διατηρητέων των κτιρίων που βρίσκονται στην οδό 

Φιλ. Δραγούμη 2 και Φιλ. Δραγούμη 4 της Θεσσαλονίκης και καθο¬ 
ρισμός ειδικών όρων προστασίας και περιορισμών δόμησης. 

Ο ΥΠΟΥΡΓΟΣ ΒΟΡΕΙΟΥ ΕΛΛΑΔΟΣ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός Κανονι¬ 
σμός» (ΦΕΚ 210 Α') και ειδικότερα των άρθρων 3 και 4 αυτού, με την 
τροποποίηση. 

2. Τις διατάξεις του Π.Δ./τος 437/85 «Καθορισμός και ανακατα- 
τομή των αρμοδιοτήτων των Υπουργείων (ΦΕΚ 157 Α'). 

3. Τις διατάξεις του Π.Δ./τος 353/85 «Μεταβίβαση αρμοδιοτήτων 
στην Δ/νση Οικισμού Θεσσαλονίκης και στην Νομαρχία Θεσσαλονίκης 

(ΦΕΚ 128 Αί). 

4. Την 75724/1151/83, κοινή απόφαση των Υπουργών Προε¬ 
δρίας της Κυβέρνησης και Χωροταξίας, Οικισμού και Περιβάλλοντος 
(ΦΕΚ 767 Β'), όπως τροποποιήθηκε με την 28112/356/85, όμοια 
απόφαση (ΦΕΚ 205 Β'). 

5. Τις διατάξεις του Π.Δ./τος 358/86 «Καθορισμός αρμοδιοτήτων 
Υπουργείου Β. Ελλάδας (ΦΕΚ 158 Α'). 

6. Την 31252/1530/87, κοινή απόφαση των Υπουργών Προε¬ 
δρίας της Κυβέρνησης, Εσωτερικών και Περιβάλλοντος, Χωροταξίας 
και Δημ. Έργων (ΦΕΚ 482 Δ/29.5.87). 

7. Την από 9.3.88 αιτιολογική έκθεση της Δ/νσης Οικισμού Θεσσα¬ 
λονίκης σχετικά με το χαρακτηρισμό των κτιρίων της οδού Φιλ, Δρα¬ 
γούμη 2 και Φιλ. Δραγούμη 4 της Θεσσαλονίκης ως διατηρητέου. 

8. Την γνωμοδότηση της 4ης/17.3.87 συνεδρίασης της Ε.Π.Α.Ε. 
της Δ/νσης Οικισμού Θεσσαλονίκης. 

9. Τις από 12.5.88 και 13.5.88 ενστάσεις των ενδιαφερομένων 
αντίστοιχα και τα αποδεικτικά παραλαβής των εκθέσεων. 

10. Την από 16.5.88 εξέταση αντιρήσεων από την Υπηρεσία μας 
και το απόσπασμα πρακτικού της 11ης/19.5.88 συνεδρίασης της 
ΕΠΑΕ/ΔΟΘ, αποφασίζουμε: 

1. Χαρακτηρίζουμε ως διατηρητέα μέχρι του ύψους των τριών ορό¬ 
φων πάνω από το ισόγειο, που βρίσκονται στην οδό Φιλ. Δραγούμη 2 
και Φιλ. Δραγούμη 4 του ρυμοτομικού σχεδίου Θεσ/νίκης, όπως φαίνε¬ 
ται σημειωμένο με διαγράμμιση στο σχετικό πρωτότυπο διάγραμμα σε 
κλίμακα 1:500, που θεωρήθηκε από την Προίσταμένη της Δ/νσης Οι¬ 
κισμού Θεσσαλονίκης και που συνοπτικό του αντίτυπο δημοσιεύεται με 
την απόφαση αυτή επειδή πρόκειται για κτίρια της πυρίκαυστης ζώνης 
της Θεσσαλονίκης που βρίσκονται στο ιστορικό κέντρο της πόλης όπου 
διατηρείται ένας σημαντικός αριθμός κτισμάτων της ίδιας εποχής και 
στο σημαντικό άξονα της οδού Αγ. Δημητρίου. Τα ενδιαφέροντα μορφο- 
λογικά στοιχεία της πρόσοψης των κτιρίων είναι χαρακτηριστικά της 
εποχής που αντιπροσωπεύουν ακολουθώντας την γνωστή νεοκλασσική 
διάταξη βάση-κορμός-επίστεψη. 


2. Στα χαρακτηριζόμενα, ως διατηρητέα κτίρια επιτρέπεται η προ¬ 
σθήκη ορόφων μετά από έγκριση της δευτεροβάθμιας ΕΠΑΕ/ΔΟΘ. 
Επίσης εάν για την κατασκευή ανελκυστήρα, απαιτηθεί επέκταση του 
περιγράμματος των κτιρίων στους ακάλυπτους χώρους των οικοπέδων, 
αυτή είναι επιτρεπτή μετά από έγκριση της ίδιας ΕΠΑΕ. 

3. Στα χαρακτηριζόμενα ως διατηρητέα κτίρια απαγορεύεται κάθε 
αφαίρεση αλλοίωση η καταστροφή τόσο των επιμέρους αρχιτεκτονικών 
ή διακοσμητικών στοιχείων τους όσο και των ίδιων των κτιρίων. 

4. Επιτρέπεται η επισκευή και ο εκσυγχρονισμός των εγκαταστά¬ 
σεων, η στατική ενίσχυση, η εσωτερική διαρρύθμιση και κάθε επέμβαση 
για λόγους στατικούς ή λειτουργικούς των χαρακτηριζόμενων ως δια¬ 
τηρητέων κτιρίων, εφόσον δεν αλλοιώνεται ο γενικός αρχιτεκτονικός 
χαρακτήρας και οι βασικές αρχές της σύνθεσης των κτιρίων. 

5. Οποιαδήποτε οικοδομική εργασία στο εξωτερικό ή εσωτερικό των 
διατηρητέων κτιρίων ή στον ακάλυπτο χώρο των οικοπέδων, όπως και 
η τοποθέτηση επιγραφής εγκρίνεται από την Επιτροπή Πολεοδομικού 
και Αρχιτεκτονικού Ελέγχου (ΕΠΑΕ). 

6. Δεν επιτρέπεται η τοποθέτηση φωτεινών επιγραφών ή διαφημιστι¬ 
κών πινακίδων στην πρόσοψη, στους εξώστες ή στο δώμα των κτιρίων. 

Στην πρόσοψη των κτιρίων επιτρέπεται η τοποθέτηση επιγραφών πε¬ 
ριορισμένων διαστάσεων πληροφορούν για τυχόν χρήση των χώρων 
των κτιρίων. 

7. Η στερέωση των επιγραφών στην πρόσοψη.των κτιρίων επιβάλλε¬ 
ται να γίνεται κατά τρόπο που να μην επιφέρει μόνιμη βλάβη σ’ αυτή ή 
αλλοίωση ή καταστροφή των αρχιτεκτονικών της στοιχείων. 

8. Σε περίπτωση τοποθέτησης στα κτίρια περισσοτέρων από μια επι¬ 
γραφών ή προσθήκης επιγραφής, εξετάζεται η συνολική τοποθέτηση και 
σύνθεσή τους στο κτίριο. Η Ε.Π.Α.Ε., μπορεί να επιβάλει τροποποιήσεις 
στις ήδη υπάρχουσες επιγραφές με σκοπό την επίτευξη του αρτιότερου 
αισθητικού αποτελέσματος. 

9. Μέσα σε έξι (6) μήνες από τη δημοσίευση της απόφασης αυτής επι¬ 
βάλλεται στους ιδιοκτήτες η υποβολή στην Ε.Π.Α.Ε. έγχρωμων φωτο¬ 
γραφιών των προσόψεων των κτιρίων προκειμένου να ελεγχθεί η εναρ¬ 
μόνιση των επιγραφών στη μορφολογίας τους. 

Εάν από τον έλεγχο αυτό προκόψει η μη εναρμόνιση της επιγραφής 
με τη μορφολογία του κάθε κτιρίου, οι ενδιαφερόμενοι είναι υποχρεωμέ¬ 
νοι μέσα σε έξι μήνες από την κοινοποίηση της σχετικής γνωμοδότησης 
της ΕΠΑΕ να την αφαιρέσουν άλλως εφαρμόζονται οι διατάξεις περί αυ¬ 
θαιρέτων. 

Σε περίπτωση μη έγκαιρης υποβολής των παραπάνω φωτογραφιών 
οι τυχόν υπάρχουσες επιγραφές θεωρούνται αυθαίρετες και υπόκεινται 
στις διατάξεις περί αυθαιρέτων. 

10. Η Ισχύς της απόφασης αυτής αρχίζει από τη δημοσίευσή της 
στην Εφημερίδα της Κυβέρνησης. 

Θεσσαλονίκη, 7 Ιουνίου 1988 

Ο ΥΠΟΥΡΓΟΣ 

ΣΤΥΛΙΑΝΟΣ - ΑΓΓΕΛΟΣ ΠΑΠΑΘΕΜΕΛΗΣ 



ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


Ολοι 




ι. . 


*Ύ>Χ· 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 17163/308 (5) 

Τροποποίηση του ρυμοτομικού σχεδίου Ηλιούπολης στο Ο.Τ. 314 με 
χαρακτηρισμό χώρου ανέγερσης Νηπιαγωγείου, καθορισμός όρων 
δόμησης. 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1. Τις διατάξεις: α) του Ν.Δ/τος της 17.7.1923, όπως μεταγενέ¬ 
στερα τροποποιήθηκαν και συμπληρώθηκαν και ειδικότερα τα άρθρα 9 
και 29 και β) της παραγρ. 2 του άρθρου 4 του Ν. 622/1977 (ΦΕΚ 
171/Α'). 

2. Τις διατάξεις του Ν. 1577/85 (ΦΕΚ 210/Α') και ειδικότερα τα 
άρθρα 8 παρ. 1 και 9 παρ. 8. 

3. Τις διατάξεις του α.ν. 314/1968 (ΦΕΚ 47/Α'), όπως μεταγενέ¬ 
στερα τροποποιήθηκαν και συμπληρώθηκαν με το υπ’ αριθ. 1018/71 
Ν.Δ/γμα (ΦΕΚ 220/Α') και με την παραγρ. 3 του άρθρου 34 του ν. 
1577/85 (ΦΕΚ 210/Α·). 

4. Τις διατάξεις του υπ’ αριθμ. 183/86 π.δ/τος (ΦΕΚ 70/Α') και 
ειδικότερα το άρθρο 1 παρ. (α) και (β). 

5. Την υπ’ αριθμ. 15 γνωμοδότηση του Συμβουλίου Χωροταξίας, 
Οικισμού και Περιβάλλοντος Νομαρχίας Αθηνών της 17ης συνεδρία¬ 
σης στις 27.5.88, αποφασίζουμε: 

1. Εγκρίνεται η τροποποίηση του ρυμοτομικού σχεδίου Ηλιούπολης 
στο Ο.Τ. 314 με χαρακτηρισμό έκτασης ως χώρου για ανέγερση νηπια¬ 
γωγείου, που σημειώνεται στο διάγραμμα Π500, που συνοδεύει την 
απόφαση αυτή, με τα στοιχεία ΑΒΓΔΕΖΑ. 

Ακριβές αντίγραφο του ανωτέρω διαγράμματος θεωρημένο από τον 
υπεύθυνο του Γραφείου Τροποποιήσεων της Δ.Π.Α., θα είναι ανηρτη- 
μένο επί 20 ημέρες από τη δημοσίευση της απόφασης στην Εφημερίδα 
της Κυβέρνησης, στο Γραφείο Τροποποιήσεων της Δ/νσης Πολεοδο¬ 
μίας Αθηνών οδός Μενάρδου αρ. 6, για να λάβουν γνώση οι ενδιαφερό¬ 
μενοι. 

2. Οι όροι δόμησης για το χώρο του Νηπιαγωγείου καθορίζονται ως 
κατωτέρω: 

Σ.Δ. 0,60 (εξήντα τοις εκατό). 

Αρ. ορόφων 2 (δύο). 

Μέγιστο ύψος 8,5 (οκτώ και πενήντα εκατοστά). 

Κατά τα λοιπά να ισχύσουν οι διατάξεις του ΓΟΚ/85. 

3. Η ισχύς της απόφασης αυτής αρχίζει από την ημερομηνία δημο¬ 
σίευσής της στην Εφημερίδα της Κυβέρνησης. 

Αθήνα, 21 Ιουνίου 1988 

Ο Νομάρχης 
θ. ΒΓΕΝΟΠΟΥΛΟΣ 

- ♦- 

ΑΝΑΚΟΙΝΩΣΕΙΣ 

( 6 ) 

Ανακοίνωση γενομένης παρακατάθεσης αποζημίωσης λόγω ρυμοτο¬ 
μίας και προσκύρωσης ακινήτου δια της υπ’ αριθ. 31/1577 πρά- 
ξεως τακτοποιήαεως και αναλογισμού αποζημιώσεως του Πολεοδο- 
μικού Γραφείου Βέροιας. 

Με τις υπ’ αριθμόν 2136, 2137, 2138/1.6.87 πράξεις της συμβο¬ 
λαιογράφου Βέροιας Κ. Ναζλίδου - Καπράρα ο Κων/νος Καραγιαννί- 
δης κάτοικος Βέροιας, ιδιοκτήτης της υπ’ αριθμό 1 ιδιοκτησίας παρα¬ 
κατέθεσε στην πιο πάνω συμβολαιογράφο τα υπ’ αριθμό 23289/ 
25.5.88, 23290/25.5.88 και 23291/25.5.88 γραμμάτια συστά- 
σεως παρακαταθήκης του εν Βεροία Γραφείου Παρακαταθηκών εκ 
δραχμών 495.000, 102.000 και 26.000 αντίστοιχα που αφορά απο¬ 
ζημίωση υπέρ των πιο κάτω δικαιούχων για τα παρακάτω τμήματα 
που προσκυρώθηκαν και ρυμοτομήθηκαν με την υπ’ αριθ. 31/77 πράξη 
τακτοποιήαεως και αναλογισμού του Πολεοδομικού Γραφείου Βέροιας 
και ειδικώτερα: 


Α) Υπέρ της υπ’ αριθμό 13 ιδιοκτησίας Αγγέλου Τσακλιώτη. 

1) Λόγω προσκυρώσεως για το τμήμα 55-60-59-57-55 εκτάσεως 
45,70 τ.μ. και 2) λόγω ρυμοτομίας για το τμήμα 56-77-60-55-56 
εμβαδού 35,80 τ.μ. Από τα πιο πάνω συνολικά μέτρα των 81,50 τ.μ. 
αφαιρούνται αυμψηφιστικά συνολικά 32,00 τ.μ. που υποχρεούνται να 
αποζημιώσει η υπ’ αριθμό 13 ιδιοκτησία Αγγέλου Τσακλιώτη την υπ’ 
αριθμό 1 ιδιοκτησία Κων/νου Καραγιαννίδη κ.λπ, λόγω ρυμοτομίας 
και προσκυρώσεως και έτσι υπολείπονται 49,50 τ.μ. που δικαιούται 
αποζημιώσεως η αριθ. 13 ιδιοκτησία Αγγέλου Τσακλιώτη. 

Β) Υπέρ της υπ’ αριθμό 12 ιδιοκτησίας Κυριάκου Καραβασιλειάδη 
1) λόγω προσκυρώσεως για το τμήμα 58-55-57-58 εμβαδού 0,20 
τ.μ. και 2) λόγω ρυμοτομίας για το τμήμα 51-56-55-54-52-51 εμβα¬ 
δού 0,20 τ.μ. και 2) λόγω ρυμοτομίας για το τμήμα 51-56-55-54- 
52-51 εμβαδού 10,00 τ.μ. 

Γ) Υπέρ της υπ’ αριθμό 11 ιδιοκτησίας Συμεών Θ. Κιοσέογλου λόγω 
ρυμοτομίας για το τμήμα 50-51-52-53-50 εμβαδού 2,60 τ.μ. 

Η Παρακαταθήκη γίνεται σύμφωνα με την υπ’ αριθμό 212/88 από¬ 
φαση του Μονομελούς Πρωτοδικείου Βέροιας που καθόρισε την προσω¬ 
ρινή τιμή μονάδος αποζημιώσεως στις 10.000 δραχμές το τετραγω¬ 
νικό μέτρο. 

Βέροια, 13 Ιουνίου 1988 
Ο Πληρεξούσιος Δικηγόρος 
ΓΕΩΡΓΙΟΣ Σ. ΚΑΠΡΑΡΑΣ 


Καθορισμός ποσού αποζημίωσης λόγω ρυμοτομίας της περιοχής Σεπο- 
λίων Αθηνών. 

Δια της υπ’ αριθμό 89/76 πράξης προσκυρώσεως και αναλογισμού 
αποζημιώσεως λόγω ρυμοτομίας της περιοχής Σεπολίων Αθηνών επί 
των οδών Ρόδου και Αμφιαράου, που κυρώθηκε με την υπ’ αριθμό 
πρωτ. 15028/491/20.3.79 πράξη του Πολεοδ. Γραφείου Αθηνών 
και σε συνδυασμό με την απόφαση καθορισμού οριστικής τιμής μονάδος 
υπ’ αριθμό 549/88 του Πολ/λούς Πρωτ/κείου Αθηνών, οι κατά 50% 
εξ αδιαιρέτου συνιδιοκτήτες ιδιοκτησίας της περιοχής αυτής: 1) Νικό¬ 
λαος Δημητρίου του Αναστασίου και 2) Αναστάσιος Δημητρίου του Νι¬ 
κολάου κατέθεσαν στο Ταμείο Παρακαταθηκών και Δανείων, ανά 50% 
έκαστος, τα παρακάτω αναφερόμενα ποσά με τα αντίστοιχα αναφερό- 
μενα γραμμάατια συστάσεως παρακαταθήκης, για αποζημίωση ρυμο- 
τομηθείσας και προσκυρωθείσας έκτασης, στην ιδιοκτησία τους, αποδο- 
τέα στους δια δικαστικής αποφάσεως αναγνωρισθηαομένους δικαιού¬ 
χους: 

α) 330.400 δρχ. με το υπ’ αριθμό 923904/10.6.88 γραμμάτιο συ¬ 
στάσεως παρακαταθήκης για αποζημίωση λόγω προσκύρωσης από ρυ¬ 
μοτομία έκτασης 28 τ.μ. (αρ. Δηλ. Φ.Μ.Α. 3430/7.6.88 Β' Κεφ. 
Αθ.). 

β) 1.099.760 δρχ. με το υπ’ αριθμό 923905/10.6.88 γραμμάτιο 
συστάσεως παρακαταθήκης για αποζημίωση λόγω προσκύρωσης από 
ρυμοτ. έκτασης 93,20 τ.μ. (αριθ. Δηλ. Φ.Μ.Α. 3431/7.6.88 Β' Κεφ. 
Αθ.). 

γ) 2.360 δρχ. με το υπ’ αριθμό 923306/10.6.88 γραμμάτιο συ¬ 
στάσεως παρακαταθήκης για αποζημίωση λόγω τακτοποίησης από ρυ¬ 
μοτ. έκτασης 0,20 τ.μ. (αρ. Δηλ. Φ.Μ.Α. 3432/7.6.88 Β' Κεφ. Αθ.). 

δ) 362.260 δρχ. με το υπ’ αριθμό 923907/10.6.88 γραμμάτιο συ¬ 
στάσεως παρακαταθήκης για αποζημίωση λόγω τακτοποίησης από ρυ¬ 
μοτ. έκτασης 30,70 τ.μ. (αρ. Δηλ. Φ.Μ.Α. 3433/7.6.88 Β' Κεφ. Αθ.). 

ε) 844.290 δρχ. με το υπ’ αριθμό 923908/10.6.88 γραμμάτιο συ¬ 
στάσεως παρακαταθήκης για αποζημίωση λόγω ρυμοτομίας έκτασης 
71,55 τ.μ. (αρ. Δηλ. Φ.Μ.Α. 3434/7.6.88 Β' Κεφ. Αθ.). 

Αθήνα, 14 Ιουνίου 1988 
Η Πληρεξούσια Δικηγόρος 
ΚΩΝΣΤΑΝΤΙΝΑ Η. ΤΣΟΥΜΑ 

